# data[].attributes.body
Párácskát helyezzük el a felhőben!

# data[].attributes.attachment_link.description
19 mars 2023 - Cette épingle a été découverte par Andrea V.. Découvrez vos propres épingles sur Pinterest et enregistrez-les.

# data[].attributes.body
Hol sétálunk?

# data[].attributes.body
Külső világ tevékeny megismerése matematikai tartalommal:

Űrtartalom mérése: rész - egész viszonya

Hány pohár lesz tele, ha szétöntöm az üveg vizet?

Hány pohár víz fér bele az üvegbe?

- Tapasztalják, hogy ha az egyik mennyiséget kisebb egységgel mérik, a másikat pedig nagyobbal, akkor nem mindig igaz az előbbi összefüggés.

# data[].attributes.body
Hol helyezkedik el a kis tó?

# data[].attributes.body
Mit csinál felhőként Párácska?

# data[].attributes.body
Milyen vizet iszunk? Megisszuk az esővizet?

# data[].attributes.body
Mondjunk egy mondókát? Az esővel kapcsolatban ki tudja elmondani?

# data[].attributes.attachment_link.readable_text
Mikor tudod hasznosítani a vízről, esőről, vízi élőlényekről szóló verseket? Verset mondani ugyanúgy, mint a mesét - bármikor érdemes. Gazdagítja a gyerekek szókincsét, az életkoruknak megfelelő játékos, egyszerű rímek pedig szórakoztatóan nyújtanak számukra sokféle ismeretet.

Mondogathattok esőről szóló verseket az aktuális időjáráshoz kapcsolódva egy esős napon unaloműző szórakozásként. Rajzolhattok, festhettek is hozzá eső festményeket.

Ha kirándultatok egy tópartra, érdemes felidézni az ott látott érdekességeket, vagy elővarázsolni a közös élmény hangulatát egy-egy tóparti életről szóló verssel.

A víz világnapja alkalmával érdemes beszélgetni a gyerekekkel az élővizeink tisztaságának megóvásáról is - a verseket olvasgatva látjátok majd, hogy mennyi kis élőlénynek adnak otthont a vizeink, így fontos, hogy vigyázzunk rájuk!

De mondókázni, verselni, spontán módon is bármikor lehet - akár játék, akár figyelem-elterelés gyanánt, vigasztalásként, vagy várakozás közben. Ezért jó, ha van a tarsolyodban egy-egy rövidebb mondóka, versike, amivel alkalomadtán elvarázsolhatod kisgyermekedet.

Mondókák

Ess, eső, ess! Karikára ess!

Az én hajam olyan legyen, mint a csikó farka,

még annál is hosszabb, mint a Duna hossza!

Még annál is hosszabb, mint a világ hossza!

Krumpli bokrosodjék, búza szaporodjék,

ess, eső, ess, karikára ess!

*****

Esik eső, jaj-jaj-jaj,

mindjárt itt a zivatar!

Tüzes villám cikázik,

aki nem fut, megázik!

*****

Esik eső csöpörög,

Paprika Jancsi nyöszörög.

Hát az öreg mit csinál?

Hason fekszik, úgy pipál.

Osvát Erzsébet: Csepp, csepp, esőcsepp

Fut, fut a sok esőcsepp:

kicsi, kisebb, legkisebb.

Fut, fut, egymás

hegyén-hátán,

versenyt fut az

ablaktáblán.

Kopog a sok esőcsepp:

kicsi, kisebb, legkisebb.

Kopogásuk

hallgatom.

Játszótér lett

ablakom

Osvát Erzsébet: Cérnalábú zápor

Hull a zápor,

nyári zápor.

Hull az égből,

hull a fákról.

Cérnalábú gyors eső,

gyerekeket kergető.

Itt terem,

ott terem,

fut a faleveleken,

háztetőkön

tereken,

a réten, a járdán,

szürke csacsi hátán...

Cérnalábán fut, fut, fut,

el sem éred a kaput:

utánad fut

bőrig ázol.

Jól megtréfált ez a zápor!

Hajnal Anna: Zápor

Nézz ki, Jancsika,

fürdik a világ,

ni, micsoda zuhany alatt

prüszkölnek a fák!

Hű, micsoda csutakolás,

csurog minden ág,

ázott fészken, ázott rigó

behúzza nyakát.

Hallgasd, Jancsika,

a szél magyaráz,

bedudál a kéménybe,

hogy visszhangzik a ház.

Vízből függöny zúg

az ablakon,

úgy kell átkelni az utcán,

mint a patakon.

Majdhogy csónak kell,

az utca rohan,

ezer ugró buboréka

táncol boldogan.

Elállt, Jancsika,

már nem is zuhog,

nézd a megmosdatott fákat,

milyen boldogok:

Hű, hogy játszanak,

fröcskölnek vadul!

Ki ne menj, mert az a zuhany

a nyakadba hull!

Osvát Erzsébet: Az önző esernyő

Megeredt az eső,

brrr, hogy zuhog rám!

Csuromvizes lett a

hajam, a ruhám.

Sehol sincs egy eresz,

sehol nincs egy ház.

Most még a szél is fúj,

hogy kifiguráz!

Az esernyőm otthon

Függ a fogason.

Én meg az esőben

bőrig ázhatom.

Eszébe sem jut, hogy

sajnáljon az önző.

Csak magára gondol

az a csúf esernyő!

Weöres Sándor: Futózápor

Csillog a bozót, ága-boga ázik -

nem jutok szárazon addig a házig.

Vízben, sárban cuppogva járok -

majd ha bozót leszek, esőt kívánok.

Ázott ingemet tűz mellé terítik,

fázó testemet gyorsan melegítik.

Majd ha virág leszek, esőre nyílok...

Ázik a bozót, csillog-villog.

Osvát Erzsébet: Esik eső, haragos

Esik eső, záporeső, haragos.

Minden utca piszkos, poros, maszatos.

Csutakolja már a zápor mérgesen.

Sehol sincsen egy teremtett lélek sem.

Hanyatt-homlok menekülnek előle.

Csak a csacsik állnak ki az esőre.

Végre, végre fogy ereje, megpihen.

Alig esik, csak permetez szelíden.

A napsugár épp ezt lesi, ezt várja.

Előbújik, ránevet a világra.

Osvát Erzsébet: Kip-kop

-Kip-kop!

- Ki kopog?

- Eső veri ablakod.

- Hagyj aludni, jó eső,

vár rád erdő, rét, mező,

kertekben a sok virág,

szekfűk, rózsák, dáliák.

Füröszd csak meg őket szépen

cseppjeid hűs tengerében!

Weöres Sándor: Bolygó zápor

Bolygó zápor

libben, táncol,

suhog a fű sűrűjén, fa ágán.

Kéklő halvány

felhők alján

kivirul a ragyogó szivárvány.

Osvát Erzsébet: Esőcseppek

-Cseppek, cseppek, esőcseppek,

hova futtok? Miért siettek?

-Üzentek a bokrok, kertek:

szomjasak a nefelejcsek.

Sietünk, mert nagyon várnak.

Vizet viszünk minden szálnak

. Cseppjeinkben megfürösztjük.

Kékebb lesz a szemük tőlük.

Tordon Ákos: Jégeső

Haragos égből zúdul a víz,

hallgat a rigó, hallgat a csíz,

issza a záport, issza a föld,

utána zöldebb lesz, ami zöld.

Nézd csak, kis rigó, nézd csak, kis csíz,

körötted zubog, zuhog a víz,

szakad a zápor, dördül az ég -

záporos égből koppan a jég.

Osvát Erzsébet: Gombák záporban

Mi lelte az eget?

Morcos, kedveszegett.

Nemrég kéklett, fénylett,

s egyszerre sötét lett.

Egy nagy lompos felhő

lopakodott elő,

és zuhog az eső,

és szakad az eső.

Vacognak az erdők.

A fák lyukas ernyők.

Alattuk szép sorban

gombák kalapokban.

A gombák nem fáznak.

Szívesen megáznak.

Örülnek, ha esik,

megnőnek reggelig.

Osvát Erzsébet: Ébred a Balaton

Téli álmából felébredt

és egyszerre csudaszép lett.

Jöttek hozzá barátok:

a hófehér sirályok,

óriási nagy hajók,

jókedvű kirándulók -

Örült a tündöklő tó,

hogy ring hátán sok hajó,

s hallgathatja minden nap,

hogy zsibong a gyerekhad.

Örült a kék, fénylő égnek,

szikrát szóró napsütésnek,

zöld tavasznak, piros nyárnak,

szárnyat bontó szabadságnak.

Osvát Erzsébet: Játék

Úszunk, úszunk víz alatt.

Mi vagyunk most a halak.

Csaba csuka, Peti ponty,

Tünde sellő, süllő Zsolt.

Kergetőzünk víz alatt:

Tünde és mi, a halak.

Egyszer honnan, honnan nem,

fel-felbukkan a vízen

egy bácsi, nagy pocakos,

megvan három mázsa.

És mi, riadt kis halak,

menekülünk víz alatt,

mert hisz ő - a CÁPA.

Devecsery László: Strandon

Ticcs,

toccs,

liccs,

loccs,

fröccs.

Kis fröccs.

Nagy fröccs.

Kis fröccsenés.

Nagy fröccsenés.

Csobbansz kicsit,

csobbansz nagyot,

úgy csinálod,

mint a nagyok.........

Medencébe hogyan mennél,

akkor lassan vizes lennél!

Beleugrasz, nem kíméled:

bevizezed a környéket!

Nemes Nagy Ágnes: A pataknál

Megfürdetjük Ambruskát,

hadd bámulja Nagy-Tusnád.

Liccs, loccs,

fröccs, fröccs,

ne szaladj, ne szaladj,

gyere ide, öcskös!

Osvát Erzsébet: Tükörtócsa

Tölgyfa körül tükörtócsa.

A faágon három csóka.

Három csóka, négy veréb,

nézi magát, szép-e még?

Lerepül két szomjas cinke,

lerepül a tiszta vízre,

kortyolja a friss vizet.

Vidám trillával fizet.

Weöres Sándor: Éren-nádon

Éren-nádon sikló kúszik,

kicsi patak-ágyon vizicsibe úszik.

Hajló nád közt kotlós zizzen,

vizicsibe-népét tereli a vízben.

Ér tükrében látszik az ég is,

fejetetején a vizicsibe-nép is.

Siklók, békák, pókok látják

vizicsibe-pásztor vizicsibe nyáját.

Tamkó Sirató Károly: Dal a tóról

Ez a tó ha enyém lenne,

minden nap fürödnék benne.

A forró nyár ünnepére

leúsznék a fenekére.

Cirógatnám sok szép halát,

bíztatnám a békák karát.

Cimboráznék a csiborral,

kínálgatnám mézzel borral.

Fésülném a habok fodrát,

Ugratnám a vízibolhát.

Hínár karosszékben ülvén

rák ollóját köszörülném.

Ha ez a tó enyém lenne,

Nap, Hold szebben menne benne.

Kék hajnalon, opál estén

a titkait mind kilesném.

Dédelgetném én naphosszat,

boldog lenne minden moszat.

Osvát Erzsébet: Kerek sziget rejtekén

Kerek sziget rejtekén,

kerek tóban rejtve él,

tavirózsa, tündérrózsa,

százszor megcsodáltam én.

Tavirózsa, kék, fehér,

szőtte szirmát nap, a szél.

Tengerkék és tejfehér,

úszik a tó tetején.

Tavirózsa teraszán

szundikál egy békapár.

És a tükrös víz alatt

kergetőznek víg halak.

Ragyog a sok aranyhal,

és a csöndben,

tó csöndjében

felhangzik a békadal.

Weöres Sándor: Kacsaúsztató

Tó vize, tó vize csupa nádszál,

Egy kacsa, két kacsa oda császkál,

Sárban ezer kacsa bogarászik,

Reszket a tó vize, ki se látszik

Csanádi Imre: Vadkacsás

Szittyós réten,

tocsogós réten,

vadkacsa fészkel

zsombék-fészken.

Fekete tóban

fürdik-mosdik,

liliomok közt

szárítkozik.

Tó vize tele tála,

Sipog sereg fiókája.

Weöres Sándor: Forgós-ropogós

Sej-haj folyóba sok a hal valóba,

Dunába, Tiszába, se szeri, se száma.

Sej-haj, vadonba kivirít a gomba

keményre, kerekre, ha bolond, ne szedd le.

Sej-haj fonóba sok a lány valóba,

ki barna, ki szőke, sose fuss előle.

Osvát Erzsébet: A pórul járt halászok

Halat fogott Laci, Palkó - potykát.

Vitatkoznak, ki viselje gondját.

Mérgelődik, ficánkol a potyka,

s illa berek! - besiklik a tóba.

Örömében a víz nagyot csobban.

Villog a hal már a Balatonban.

Bede Anna: Csuka

A csuka nem szárazföldi,

életét a vízben tölti.

Hogy szert tegyen jó falatra,

rászokott a halászatra.

Nem kell néki háló, horog:

szerszám nélkül ireg-forog.

Ha megugrik a falat,

elcsípi egy perc alatt.

Osvát Erzsébet: Hal a vízben

Legjobb dolga van a halnak.

Folyton-folyvást lubickolhat.

És ha baj van, nagy veszély,

nem retteg és nem beszél,

csak cikázik erre-arra,

messze villog fürge farka.

Nemes Nagy Ágnes: Bors néni és két béka

1.Unkabéka

Unkabéka, unkabéka,

merre lesz a séta?

Un-gon-ber-ken,

ú-ton, ker-ten,

ugrom is,

úszom is,

pöttyös labdám

rúgom is,

döngetem a kapufát,

elnyerem a fakupát,

kapufakupát!

2.Levelibéka

Levelibéka, levelibéka,

ne mássz fel az iharfára.

Felmászott az iharfára,

rágyújtott egy szivarkára.

Szédelgett a szivarkától, l

esett az iharfáról.

Mondtam, ugye, levelibéka,

ne mássz fel az iharfára.

Osvát Erzsébet: Brekk és Fityfiritty

Áll a bál, békabál,

kilenc béka táncot jár.

A legfürgébb Fityfiritty.

Zöld ruhája hogy rikít!

A legsutább béka, Brekk.

De legszebben ő brekeg!

Brekeg légyről, brekeg szélről,

büszke röptű kék lepkéről,

szeleburdi békalányról,

fésülködő vén fűzfáról...

Brekeg, brekeg, addig brekeg,

ameddig csak be nem reked.

Pósa Lajos: Csitt, csendesen!

Csitt, csendesen, dologra!

Erre, halak, horogra!

Azt mondja a szakácsné:

Nincs jobb, mint a halászlé.

Tisza vize de tiszta!

A horgomon giliszta.

Kóstold meg csak, kecsege,

Nagyon finom csemege.

Gyere, csuka, gyer' koma,

Hadd legyen ma lakoma,

Hadd örüljön jó anyám,

Ott azon a kis tanyán.

Ne sírj, ne ríj, Ilonka,

Mert megszökik a potyka.

Majd fogok én te neked

Piros szárnyú keszeget.

Fogok kárászt, menyhalat,

Mind a kettő jó falat.

Ni! Ott szalad egy sügér,

Ezüst pénze de fehér!

Ejnye, ejnye, mi dolog?

Meg se mozdul a horog.

Megy a hal mind bújába

Tiszából a Dunába.

Megmondom a Tiszának:

Mondja meg a Dunának:

Küldje vissza a halat...

Itt várjuk a kert alatt.

Csitt, csendesen, ha mondom!

Jaj de nehéz a horgom!

Béka biz ez, nem potyka

Edd meg, ha sírsz, Ilonka

Gazdag Erzsi: A gém bocskora

Elment a gém a vargához;

három bocskort varratott.

Mert a gólya lakodalmán

sok lábbelit szaggatott.

"Sásfonállal varrd meg, varga!

Rézkrajcárral fizetek!

S áldomásul a patakból

két pint vizet vitetek."

Varrt a varga éjjel-nappal,

négy segéddel szabatott.

S mikor kész volt, három inas

háromfelé szaladott.

"Remek munka, látszik, látszik!

Az öltésnek nyoma sincs.

Most már értem, miként lesz a

fakilincsből rézkilincs."

Egymás után huzogatja,

próbálgatja untalan.

Mindig az a takarosabb,

ami éppen rajta van.

Kócsag és a búbos vöcsök

kukucskál az ablakon.

Megharagszik rájuk a gém:

"Ezt már mégsem hagyhatom!"

Zöldhínárból szőtt függönyét

lehúzza az ablakán,

s lámpafényben gyönyörködik

három fényes bocskorán.

Se nem eszik, se nem iszik,

azon töri a fejét,

hogyan húzhatná fel másnap

mind a három cipejét.

Úgy elfáradt a nagy gondban,

másnap ágyban maradott.

S három évig a vargánál

egy bocskort sem varratott.

Mentovics Éva: Esőtánc

Esőtáncot jár a gólya

- Kiszáradt a nagy mocsár.

Megszökött az összes béka.

Hogyan lesz így vacsorám?

Nem is kell a piros csizmám,

levetettem, mert meleg.

Úgy látom, e nagy mocsáron

száraz lábbal átkelek.

Csalódottan lóg a csőre:

- Kopog már pocsolya.

Elköltözött minden béka.

Mi lesz így a vacsora?

Szellő Tündér libbent arra,

megsajnálta gólyánkat.

Felkutatott minden felhőt,

s odaterelt néhányat.

Magasból az esőfelhők

látták gólyánk bánatát,

s alaposan meglocsolták

vízre vágyó mocsarát.

Hamarosan híre is kelt:

Gazdag béka-vacsora:

Zümmögő kis szúnyogokkal

van tele a pocsolya.

Másnapra már körös-körül

dagadt békák ugráltak...

Hosszú csőrű gólya úrfi

végre jót vacsorázhat.

Osvát Erzsébet: Nyári dáridó

Jön egy kocsi, locsoló.

Fát, füvet meglocsoló.

Egy töfögő óriás,

akár egy gép-Góliát.

A szomjas kert jót ivott.

Csapott is nagy dáridót.

Szegfű, rózsa, tulipán -

táncra perdült valahány.

Licsi-locsi locsoló,

nyár nótáját dúdoló,

elfáradt már, álmos,

hazaszökik hát most.

Se híre, se hamva már.

Azt sem mondta - fakanál.

# data[].attributes.attachment_link.title
Versek, mondókák vízről, esőről, vízi élőlényekről | Játsszunk együtt!

# data[].attributes.attachment_link.description
Mikor tudod hasznosítani a vízről, esőről, vízi élőlényekről szóló verseket? Verset mondani ugyanúgy, mint a mesét - bármikor érdemes. Gazdagítja a gyerekek szókincsét, az életkoruknak megfelelő játékos, egyszerű rímek pedig szórakoztatóan nyújtanak számukra sokféle ismeretet. Mondogathattok esőről szóló verseket az aktuális időjáráshoz kapcsolódva egy esős napon unaloműző szórakozásként.

# data[].attributes.body
Milyen formákban találkozhatunk a természetben a vízzel?

# data[].attributes.body
Mi fölött van ez a kis fahíd?

# data[].attributes.body
Mit látunk a képen?

# data[].attributes.body
Mit rejt ez a gömb?

# data[].attributes.body
Miért fontos a víz?

# data[].attributes.body
Nyíri Eszter: A szivárvány születése

# data[].attributes.attachment_link.title
Széles út, de nem járod, Szalagját át nem vágod, Eső után csodálod, Ha sok színét meglátod.

# data[].attributes.attachment_link.description
Széles út, de nem járod,Szalagját át nem vágod,Eső után csodálod,Ha sok színét meglátod.Mi az? Szivárvány Mi az a szivárvány és mikor láthatjuk?Szivárványt akkor látunk, ha mögöttünk süt a nap és előttünk esik az eső vagy permetezve locsolnak.A szivárvány úgy keletkezik, hogy...

# data[].attributes.body
Építsünk homokvárakat mi is!

# data[].attributes.attachment_link.readable_text
A gyerekek nagyon szeretnek játszani a vízzel és ez természetes, hiszen ebben az életkorban az érzékszervekkel való megismerés a tudás megszerzésének egyik fontos módja.

Amellett, hogy odafigyelünk a víztakarékosságra, néha lehetőséget is kell adnunk nekik arra, hogy pancsolhassanak, ismerkedhessenek a vízzel.

Ennek egyik nagyon kedvelt módja lehet például a vízparton a homokban való játék. Otthoni homokozóban az összegyűjtött esővizet is használhatjátok ahhoz, hogy a homok jól formázható legyen.

Homokvár építés

A vizet többek között használhatjuk arra is, hogy igazán jól formázható homokot kapjunk. Persze a víztakarékosság jegyében az a legjobb, ha vízparton játszunk és nem a csapvizet kell beöntöznünk a homokozóba. De sajnos tény és való, hogy igazán jól csak vizes homokkal lehet játszani. Hatalmas homokvárakat lehet építeni alagutakkal, lépcsőkkel, erkélyekkel, tornyokkal, gyönyörű sütiformákat, tortákat és fagyi gombócokat lehet alkotni. Néhány ötlet az építkezéshez:

Nagyobb vödröket megtöltve homokkal, majd kiborítva jó alap készülhet a homokvárhoz.
Ladybirds Adventures
A vár alapjába egy lapát élének a segítségével mélyedéseket készíthettek, így olyan hatást értek el, mintha kövekből állna a vár alsó része.

Az ilyen típusú várhoz pedig jó folyósra kell keverni a homokot és a vizet, majd fentről csurgatni a kupacra.

A várak díszítéséhez felhasználhattok csigaházakat, kagylókat, ágdarabokat, hínárokat is.
Tinkergarten
Ha van kiürült tejes dobozotok is otthon, még vízvezetéket is készíthettek. Vágjátok fel a doboz oldalait hosszában, így 4 db „vályút" kaptok, amiket össze kell ragasztani (átlátszó ragasztószalag, vagy szigetelőszalag is megteszi). A vízvezetéket V formájú ágak tartják a helyén. Már lehet is locsolni!

Fontos, hogy a gyerekek megismerkedjenek a környezetünkben megtalálható anyagokkal, mint például a víz, homok, kavicsok, fadarabok, csigaházak, kagylók stb. A segítségetekkel meg is tudják őket nevezni, megtapasztalják tulajdonságaikat (száraz, nedves, kemény, sima, érdes stb.).

Ezáltal nemcsak a tapintás útján való érzékelésük fejlődik, hanem a formák létrehozása során szem-kéz koordinációjuk, finommotorikájuk (ujjak apró mozgása), formaalkotásuk.

Az alkotásokat, építményeket, a felhasznált alkotóelemeket össze is tudjátok mérni, hasonlítani: melyik faág a hosszabb, melyik fogja átérni az árkot, melyik torony lett a legmagasabb, mennyi lépcsőfokot építsünk a vár oldalába stb., ezáltal matematikai ismereteik is bővülnek.

A homokozóban remekül lehet játszani szerepjátékokat: nyithatunk fagyizót, cukrászdát, pékséget, de a homokvárakba lakókat is költöztethetünk (kis játékfigurákat), akikről kitalálhatunk történeteket.

Mutassuk meg a gyerekeknek, ha magasról öntjük a vizet, hogyan formálja át a homok felszínét. Így vájják ki a hegyekből induló folyók is a saját medrüket. Figyeljétek meg, milyen simára tudja mosni a víz a homok felszínét!

A homok is beszívja a vizet. Emlékeztessük őket arra, amikor a szivaccsal játszottunk , vetessük észre velük a hasonlóságot! Később sokszor lesz még szükségük arra, hogy a megszerzett tudásukat más szituációkban is felelevenítsék és alkalmazni tudják (logikai gondolkodás).

# data[].attributes.attachment_link.title
Homokvár építés, Játékok a vízzel a szabadban, Vizes Játékok

# data[].attributes.attachment_link.description
Homokvár építés, vizes játékok közben közben beszélgethettek arról is, mi mindenre használjuk a vizet! Nyomtatható puzzle a vízről.

# data[].attributes.body
Vízzel festést is próbáljuk ki!

# data[].attributes.attachment_link.readable_text
A kísérletezésről elsőre talán az iskolai fizika és kémia órák jutnak eszetekbe, vagy egy fehér köpenyes tudós a laboratóriumban. De elárulom nektek, hogy már az ovisokkal is szoktunk kísérletezni és ez a tevékenység mindig nagyon lelkessé teszi őket. Tulajdonképpen arról van szó, hogy kipróbálunk dolgokat és megfigyeljük, mi történik. A következő kísérletekben az a közös, hogy a vízhez kapcsolódnak, játékos formában nyújtva ismereteket a gyerekeknek. A vizes játékok nem csak érdekesek, hanem általuk a gyerekek jjátszva ismerkednek meg a víz tulajdonságaival.

Első kísérlet: hideg, vagy meleg?

Keressetek három olyan műanyag tálat, amelybe belefér a gyerkőc keze. Töltsétek meg mindhármat vízzel: az egyikbe jó hideg vizet tegyetek (mehet bele jégkocka), a középsőbe langyos vizet, a harmadikba pedig jó meleget. Tegye a kicsi a két kezét a két szélső edénybe (nagyon hideg és nagyon meleg) és tartsa ott egy percig. Ezután tegye be mindkét kezét a középsőbe. Kérdezd meg tőle, mit érez!

Az egyik kezével melegnek, a másik kezével hidegnek fogja érezni ugyanazt a vizet. Vajon miért?

Amelyik keze először a jó meleg vízben volt, az most a langyos vizet jó hűvösnek érzi.

Amelyik keze a jéghidegben fagyoskodott, most szinte forrónak érzi a langyos vizet.

Már az oviban megismerkednek a gyerekek a testükkel, ezen belül az érzékszerveikkel. Ez a kísérlet nagyszerűen tudatosítja bennük, hogy a bőrünkkel érzékelni tudjuk a meleget és a hideget, ráadásul ezeknek különböző fokozatai is léteznek. Amikor a középső tálba teszik a kezüket általában meglepődnek, hiszen ritkán fordul elő, hogy ugyanazt a közeget egyik kezükkel hidegnek, a másikkal melegnek érzik. Ez a rácsodálkozás, a felfedezés izgalma  nagy hajtóerőt jelent a gyerekek számára a további tudás megszerzésének útján, ugyanis azok az ismeretek rögzülnek bennük igazán, amelyekhez pozitív élmények, örömteli felfedezések társulnak.

Második kísérlet: szétfolyó színek

Egy papír zsebkendőt lyukasszatok ki középen és a lyuk köré rajzoljatok filctollal színes köríveket! Töltsetek egy pohárba félig vizet és tegyétek a papírzsebkendőt a pohár tetejére! A lyukon dugjatok át egy másik papírzsepit, és várjatok türelmesen! Figyeljétek meg, mit történik!

A lyukon átdugott papírzsebkendő felszívja a pohárban lévő vizet és átvezeti a pohár tetején lévő másik papírzsebkendőbe. A lyuk köré rajzolt színes vonalak szétfolynak, mert a víz hozzájuk is elér és feloldja a filctoll tintáját.

A  kisebbek elsősorban a színek neveit tanulhatják meg, a nagyobbacskáknak pedig elmagyarázhatjuk, hogy a víz (mivel folyékony) be tud folyni a papírzsepi rostjai közé, felszívja a nedvességet. Ezért tudjuk orrunk megtörlésére is használni.

Keressetek még olyan dolgokat, amik felszívják a vizet! Például: szivacs, szivacsos törlőkendő, különböző textil darabok, konyharuha, vékonyabb és vastagabb papírlap, papírtörlő. Melyik szívja fel leggyorsabban a vizet?

Próbáljátok egyik edényből a másikba áthordani a vizet szivacs segítségével. Mártsátok bele a szivacsot a vízbe, aztán csavarjátok ki a másik edénybe. Versenyezni is lehet!

Keressetek még folyékony dolgokat otthon (tea, szörp, citromlé, olaj, kakaó, tej, tusfürdő, sampon stb.) Ezeket is fel lehet itatni a szivaccsal?

Harmadik kísérlet: festés vizes lapra

Fogjatok egy rajzlapot, vagy vastagabb fénymásolópapírt és szivacs segítségével vizezzétek jó alaposan be. Ezután ecset segítségével csöpögtessetek rá jó híg festéket (tempera, vagy hobbifesték adja a legszebb árnyalatokat). Gyönyörű lesz, ahogyan szétterülnek a pacák a vizes lapon! Használjatok 3-4 féle színt, így igazán csodálatos képeket készíthettek!

# data[].attributes.attachment_link.title
Vizes játékok vizes kíséretek játék a vízzel vízfetés gyerekekke

# data[].attributes.attachment_link.description
A vizes játékok nem csak érdekesek, hanem alkalmasak arra is, hogy a gyerekek megismerkedjenek a víz tulajdonságaival. Nézd meg az ötleteket!

# data[].attributes.body
Rajzolás, mintázás, festés, kézimunka

Halak készítése:

Eszköz szükséglet: szívószál, színes papír vagy karton, damil, vagy cérna, hímző fonal. Ha nincs szívószál, színes újságpapír csíkok feltekerésével lehet készíteni. Ragasztó, olló.

# data[].attributes.body
Rajzoljunk, színezzünk halakat!

# data[].attributes.attachment_link.title
Pin by Burcu on cizgi calismalari | Fun worksheets for kids, Homeschool preschool activities, Baby learning activities

# data[].attributes.attachment_link.description
Jan 24, 2022 - This Pin was discovered by Burcu. Discover (and save!) your own Pins on Pinterest

# data[].attributes.body
Színezzük ki a szivárványt és a felhőt! Legyen ugyanolyan, mint a színezett rész! Tükörképét színezzünk vagy fessünk ki!

# data[].attributes.attachment_link.title
Pinterest | Preschool worksheets, Kids worksheets preschool, Preschool kids

# data[].attributes.attachment_link.description
Sep 22, 2022 - This Pin was discovered by Pana Emilia. Discover (and save!) your own Pins on Pinterest

# data[].attributes.body
Gyurmából formázzunk esőcseppeket!

# data[].attributes.attachment_link.description
10-mar-2019 - Michelli Gonçalves descrubrió este Pin. Descubre (y guarda) tus propios Pines en Pinterest.

# data[].attributes.body
Mennyi kiskacsa van lenn, akik a tóra igyekeznek? A nagy kacsa melyik és milyen színűre festjük?

# data[].attributes.attachment_link.description
Engage your toddler in fun and educational activities with these pre writing and letter worksheets. Improve fine motor skills while learning the alphabet. Perfect for preschool and kindergarten!

# data[].attributes.attachment_link.readable_text
Kellékek: székek

Előkészület: tágas körben ülünk, mindenki egy széken. Megbeszéljük mi a három vezényszóra a feladat.

Tűz: leguggolunk a saját székünk elé.
Víz: leülünk a székünkre felhúzott lábakkal.
Repülő: lehasalunk a székünk alá.

Feladat: a játékvezető bekiabál egy-egy parancsszót, s nekünk a megbeszéltek szerint kell engedelmeskednünk.
Aki téveszt, az vezeti tovább a játékot, vagy kiesik, vagy zálogot ad.
Amikor a három parancsszóra begyakoroltuk a mozgásokat, lehet bővíteni a vezényszavakat.
Bickli: mozdulatlanul vigyázzba állunk.
Medve: elbújunk a székünk mögé.
Nem kell székekkel játszanunk, lehet szaladgálós feladatokat is adni, ha kertben játszunk.

Pl.: kerítéshez futunk, felmászunk valahová, lehasalunk, leguggolunk, odafutunk egy fához, ugrándozunk...

# data[].attributes.attachment_link.description
Kellékek: székek Előkészület: tágas körben ülünk, mindenki egy széken. Megbeszéljük mi a három vezényszóra a feladat. Tűz: leguggolunk a saját székünk elé. Víz: leülünk a székünkre felhúzott lábakkal. Repülő: lehasalunk a székünk alá. Feladat: a játékvezető bekiabál egy-egy parancsszót, s nekünk a megbeszéltek szerint kell engedelmeskednünk.Aki téveszt, az vezeti tovább a játékot, vagy kiesik, vagy zálogot ad.Amikor a három parancsszóra begyakoroltuk a mozgásokat, lehet bővíteni a vezényszavakat.

# data[].attributes.body
Vidd át a labdát a folyón! Páros labda játék.

# data[].attributes.body
Vizes játék

# data[].attributes.body
Hogyan tudjuk kiemelni a vízből az almát?

# data[].attributes.body
Az egyformanagyságú esőcseppeket színezzük egyforma színűre! Melyik a legnagyobb? Melyik méretű esőcseppből van a legtöbb?

# data[].attributes.attachment_link.title
Pin by green mana on praxe | Kindergarden activities, Fall preschool activities, Toddler fine motor activities

# data[].attributes.attachment_link.description
Oct 27, 2023 - This Pin was discovered by green mana. Discover (and save!) your own Pins on Pinterest

# data[].attributes.body
Mire hívja fel a kép a figyelmet? Sok - kevés ...

# data[].attributes.attachment_link.description
Engage preschoolers in fun and educational water activities. Teach them the importance of hygiene with this hands-on activity.

# data[].attributes.body
Nézzük meg, hogy az akváriumban milyen élőlények vannak?

# data[].attributes.attachment_link.title
3. téma: Víz világnapja | Albertfalvai Óvoda | Actividades de matemáticas preescolares, Actividades para preescolar, Hojas de trabajo de la escuela

# data[].attributes.attachment_link.description
17-mar-2023 - 3. téma: Víz világnapja | Albertfalvai Óvoda

# data[].attributes.body
Mennyi esőcsepp esett a felhőből?

# data[].attributes.attachment_link.description
2024/01/11 - このピンは、Maria De Leonさんが見つけました。あなたも Pinterest で自分だけのピンを見つけて保存しましょう！

# data[].attributes.body
Gazdag Erzsi - Hol lakik a halacska?

Hol lakik a halacska?

A lakása tavacska.

Tenger, folyó, kis patak,

lent lakik a víz alatt.

Vízben alszik, vízben kel,

vízi nótát énekel.

Vízből van a párnája,

buborék a labdája.

# data[].attributes.attachment_link.authors[].name
MESE TV - dalok, mesék, rajzfilmek gyerekeknek

# data[].attributes.attachment_link.title
Gryllus Vilmos: Zápor (gyerekdal, mese, Félnóta sorozat) | MESE TV

# data[].attributes.attachment_link.title
Zene Ovi / Őszi jeles napok  - Csepp, csepp, csepereg

# data[].attributes.body
A víztorony

# data[].attributes.attachment_link.title
Hogyan működik a víztorony? | Sulinet Hírmagazin

# data[].attributes.attachment_link.description
Miért folyik ki a víz, ha megnyitjuk a csapot?